
	       OPĆINSKOM SUDU U ŠIROKOM BRIJEGU
-sucu za prethodno saslušanje-

	
Na temelju čl. 45. st. 2. toč. i) i čl. 241. st. 1. ZKP-a F BiH, podižem


O  P  T  U  Ž  N  I  C  U  

Protiv :

1. V. D. rođen … u V. 
2. T. D. rođen … u V. 

Da   su:

Dana 19. 1. 2025. godine, oko 19:10 sati, ispred  ugostiteljskog objekta „I.“, R., općina P., nakon što su prethodno od 2010. godine D. D. i V. D. imali nesuglasice i svađe u pogledu neriješenih imovinskopravnih odnosa, pa je tako i toga dana V. D. nepozvan došao do obiteljske kuće D. D., koja se nalazi na adresi M. broj …, R., općina P., pa kada ga je D. D. ugledao ispred svoje obiteljske kuće rekao mu je da se ne želi svađati i krenuo ulaziti u kuću, V. D. ga je sustigao i rukama uhvatio za vrat, nakon čega ih je A. E. M. uspio razdvojiti i smiriti, a zatim je D. D. neposredno nakon sukoba otišao iz svoje obiteljske kuće do ugostiteljskog objekta „I.“, a kada je krenuo ulaziti u navedeni ugostiteljski objekt, V. D. mu je prišao s leđa, svjestan da će ga udarcem s leđa u predjelu glave lako tjelesno ozlijediti, htijući to, udario ga je u desni prednji dio glave, nanijevši mu na taj način lake tjelesne ozljede u obliku nagnječenja vrata desno i nagnječenja klavikularne regije (ključne kosti) desno, a potom kada se V. sin T. D. u alkoholiziranom stanju s koncentracijom alkohola od 1,04 g/kg dovezao do istih, parkirao je vozilo sa desne strane ugostiteljskog objekta, izašao iz vozila i sa sjekirom u ruci trčao prema D. D., pa kada je D. počeo bježati, isti ga je sustigao i svjestan da će ga udarcem sjekirom lako tjelesno ozlijediti, htijući to, zamahnuo je prema njemu sjekirom, pa kada je D. podigao lijevu ruku kako bi spriječio udarac u glavu, udario ga je sjekirom u lijevu podlakticu, posljedicom kojeg udarca je D. D. zadobio laku tjelesnu ozljedu u obliku razderno nagnječene rane lijeve podlaktice, 

Dakle, da su drugog lako tjelesno ozlijedili,

Čime da su počinili kazneno djelo Laka tjelesna ozljeda iz čl. 173 st. 1. KZ FBiH. 

